pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บีโอไอจัดสัมมนาออนไลน์ดึงจีนลงทุนในประเทศไทย
วันพฤหัสบดีที่ 17 กันยายน 2563
บีโอไอจัดสัมมนาออนไลน์ดึงจีนลงทุนในประเทศไทย
บีโอไอจัดสัมมนาออนไลน์ดึงจีนลงทุนในประเทศไทย
บีโอไอจัดสัมมนาออนไลน์ดึงจีนลงทุนในประเทศไทย
สํานักงานคณะกรรมการส่งเสริมการลงทุน (บีโอไอ) จัดงานสัมมนาออนไลน์ (Webinar) เพื่อให้ข้อมูลเกี่ยวกับการลงทุนในประเทศไทย ในหัวข้อ “Think Resilience, Think Thailand” โดยมีนางสาวดวงใจอัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (ที่ 3 จากขวา) พร้อมทั้งวิทยากรประกอบด้วยนางลัษมณ อรรถาพิช รองเลขาธิการคณะกรรมการนโยบายเขตพัฒนาพิเศษภาคตะวันออก สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) (ที่ 2 จากขวา) นายเจนกฤษณ์คณาธารณา รองผู้อํานวยการ สํานักงานพัฒนาวิทยาศาสตร์และเทคโนโลยีแห่งชาติ (สวทช.) (ที่ 1 จากขวา) นายณพงส์ อาริยวัฒน์ ผู้อํานวยการกองการตลาดและลูกค้าสัมพันธ์ การนิคมอุตสาหกรรมแห่งประเทศไทย(กนอ.) (ที่ 1 จากซ้าย) และ นายอาร์ม ตั้งนิรันดร รองคณบดี คณะนิติศาสตร์ จุฬาลงกรณ์มหาวิทยาลัย (ที่ 3 จากซ้าย) โดยมีนักลงทุนจีนและไทยให้ความสนใจลงทะเบียนเข้าร่วมงานกว่า 930 คน เมื่อเร็วๆ นี้
รัฐบาลไทย-ข่าวทำเนียบรัฐบาล-รมว.วธ. เป็นประธานแถลงข่าวโครงการเวทีรางวัลเชิดชูเกียรติสื่อปลอดภัยและสร้างสรรค์ พร้อมทั้งลงนามในบันทึกข้อตกลง เรื่อง การเฝ้าระวังและการประเมินสื่อที่ปลอดภัยและสร้างสรรค์
วันพุธที่ 2 กันยายน 2563
รมว.วธ. เป็นประธานแถลงข่าวโครงการเวทีรางวัลเชิดชูเกียรติสื่อปลอดภัยและสร้างสรรค์ พร้อมทั้งลงนามในบันทึกข้อตกลง เรื่อง การเฝ้าระวังและการประเมินสื่อที่ปลอดภัยและสร้างสรรค์
รมว.วธ. เป็นประธานแถลงข่าวโครงการเวทีรางวัลเชิดชูเกียรติสื่อปลอดภัยและสร้างสรรค์ พร้อมทั้งลงนามในบันทึกข้อตกลง เรื่อง การเฝ้าระวังและการประเมินสื่อที่ปลอดภัยและสร้างสรรค์
วันที่ ๒ กันยายน ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ในฐานะรองประธานกรรมการกองทุนพัฒนาสื่อปลอดภัยและสร้างสรรค์ เป็นประธานแถลงข่าวโครงการเวทีรางวัลเชิดชูเกียรติสื่อปลอดภัยและสร้างสรรค์ พร้อมทั้งลงนามในบันทึกข้อตกลง เรื่อง การเฝ้าระวังและการประเมินสื่อที่ปลอดภัยและสร้างสรรค์ และการประชุมเพื่อสร้างความร่วมมือการเฝ้าระวัง และการประเมินสื่อที่ปลอดภัยและสร้างสรรค์เพื่อ “การเชิดชูเกียรติสื่อปลอดภัยและสร้างสรรค์ พ.ศ.๒๕๖๓” โดยร่วมเป็นภาคีเครือข่ายคัดเลือกสื่อปลอดภัยและสร้างสรรค์ในการมอบรางวัลเชิดชูเกียรติ ๑๐ ประเภทสื่อ รวม ๓๗ สาขารางวัล โดยมี ดร.ธนกร ศรีสุขใส ผู้จัดการกองทุนสื่อปลอดภัยและสร้างสรรค์ นางสาวลัดดา ตั้งสุภาชัย ประธานอนุกรรมการเกี่ยวกับการเฝ้าระวังสื่อไม่ปลอดภัยและสร้างสรรค์ และผู้แทนมหาวิทยาลัย ๒๔ แห่งจากทุกภูมิภาคทั่วประเทศ ร่วมลงนามและเข้าร่วมงาน ณ โรงแรมบันยันทรี ถนนสาทรใต้ กรุงเทพฯ
รัฐบาลไทย-ข่าวทำเนียบรัฐบาล-แจงให้ 3 พัน 15 ล้านสิทธิ์ ประชาชนได้ประโยชน์
วันอังคารที่ 8 กันยายน 2563
แจงให้ 3 พัน 15 ล้านสิทธิ์ ประชาชนได้ประโยชน์
--
#ไทยคู่ฟ้า น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า กรณีที่มีสื่อออนไลน์บางสํานักรายงานข่าวโครงการกระตุ้นเศรษฐกิจให้กับประชาชน 15 ล้านสิทธิ์ รับ 3,000 บาท จะเป็นการเอื้อทุนใหญ่ทําให้เงินเข้ากระเป๋าห้างสรรพสินค้า และร้านสะดวกซื้อนั้น ที่จริงโครงการดังกล่าวเป็นมาตรการทางเศรษฐกิจ เพื่อลดภาระค่าครองชีพของประชาชนที่ต่อยอดจากโครงการชิมชอปใช้ โดยร้านค้าที่เข้ามาร่วมโครงการจะยังเหมือนเดิม
วัตถุประสงค์หลักของโครงการนี้ เพื่อขยายร้านค้าที่เข้าร่วมโครงการ มีกลุ่มเป้าหมาย คือ ร้านค้าหาบเร่แผงลอย ร้านโชห่วย ร้านขายข้าวแกง ร้านขายอาหาร และร้านเครื่องมือตามตลาด หรือตลาดนัด ช่วยลดภาระค่าครองชีพของประชาชน กระตุ้นเศรษฐกิจให้ลงไปสู่ผู้ค้ารายเล็กรายน้อย หลังจากที่ได้ผลกระทบจากการระบาดของโรคโควิด-19 โดยไม่ได้ตั้งเป้าให้เงินเข้ากระเป๋าทุนใหญ่แต่อย่างใด เพราะหากพิจารณาหลักเกณฑ์การใช้จ่าย จะพบว่าเป็นการกระตุ้นให้มีการซื้อของกับผู้ประกอบการรายเล็กรายน้อยจริง ๆ
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นเดือนสิงหาคม 2563 จำนวน 1.82 แสนล้านบาท และคาดเป็นไปตามเป้าหมายทั้งปี”
วันพฤหัสบดีที่ 10 กันยายน 2563
“สคร. จัดเก็บเงินนําส่งรายได้แผ่นดินสะสม ณ สิ้นเดือนสิงหาคม 2563 จํานวน 1.82 แสนล้านบาท และคาดเป็นไปตามเป้าหมายทั้งปี”
ในเดือนสิงหาคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 11,512 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนสิงหาคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 11,512 ล้านบาท โดยส่วนใหญ่มาจากบริษัท กสท โทรคมนาคม จํากัด (มหาชน) สํานักงานสลากกินแบ่งรัฐบาล และการท่าเรือแห่งประเทศไทย ส่งผลให้มีเงินนําส่งรายได้แผ่นดินสะสมจากรัฐวิสาหกิจและกิจการฯ ในช่วง 11 เดือน (1 ตุลาคม 2562 – 31 สิงหาคม 2563) จํานวน 182,288 ล้านบาท สูงกว่าประมาณการสะสมจํานวน 10,645 ล้านบาท หรือคิดเป็นร้อยละ 97 ของเป้าหมายทั้งปีงบประมาณ 2563 จํานวน 188,800 ล้านบาท โดยรัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นเดือนสิงหาคม 2563 ได้แก่
หน่วย : ล้านบาท
ลําดับที่ รัฐวิสาหกิจ เงินนําส่งรายได้แผ่นดิน
1 สํานักงานสลากกินแบ่งรัฐบาล  42,521
2 บริษัท ปตท. จํากัด (มหาชน)  29,198
3 การไฟฟ้าฝ่ายผลิตแห่งประเทศไทย 28,619
4 ธนาคารออมสิน   18,000
5 บริษัท ท่าอากาศยานไทย จํากัด (มหาชน) 10,500
6 บริษัท กสท โทรคมนาคม จํากัด (มหาชน) 8,890
7 การไฟฟ้าส่วนภูมิภาค   6,715
8 การท่าเรือแห่งประเทศไทย  6,230
9 ธนาคารอาคารสงเคราะห์  5,922
10 ธนาคารเพื่อการเกษตรและสหกรณ์การเกษตร 5,660
11 อื่นๆ    20,033
รวม    182,288
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ซึ่งไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
สํานักนโยบายและแผนรัฐวิสาหกิจ สํานักงานคณะกรรมการนโยบายรัฐวิสาหกิจ
โทร. 0 2298 5880 - 7 ต่อ 3156
รัฐบาลไทย-ข่าวทำเนียบรัฐบาล-บีโอไอจัดสัมมนาออนไลน์มุ่งพัฒนาทรัพยากรมนุษย์
วันพุธที่ 16 กันยายน 2563
บีโอไอจัดสัมมนาออนไลน์มุ่งพัฒนาทรัพยากรมนุษย์
บีโอไอจัดสัมมนาออนไลน์มุ่งพัฒนาทรัพยากรมนุษย์
นายเศกสรรค์ เรืองโวหาร รองเลขาธิการคณะกรรมการส่งเสริมการลงทุน (บีโอไอ) (ที่ 3 จากซ้าย) เป็นประธานกล่าวเปิดงานสัมมนาออนไลน์ (Webinar) หัวข้อ “พลังขับเคลื่อน SMART Human Resource Development” จัดโดยบีโอไอ ซึ่งมีวิทยากรผู้ทรงคุณวุฒิร่วมอภิปราย ได้แก่ ผศ.ดร.อาทิตย์ คูณศรีสุข ผู้อํานวยการศูนย์สหกิจศึกษาและพัฒนาอาชีพ มหาวิทยาลัยเทคโนโลยีสุรนารี (ที่ 2 จากซ้าย) ผศ.ดร.พูลศักดิ์ โกษียาภรณ์ ผู้ช่วยผู้อํานวยการ สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (ที่ 2 จากขวา) และ ดร.สัมพันธ์ ศิลปนาฎ รองประธานฝ่ายปฏิบัติการฮาร์ดดิสก์ไดร์ฟประเทศไทย บริษัท เวสเทิร์น ดิจิตอล (ประเทศไทย) จํากัด (ที่ 3 จากขวา) เมื่อเร็วๆ นี้
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความร่วมมือระหว่างบริษัท เอเอ็มอาร์ เอเซีย และบริษัทไอทีเซค (ไทยแลนด์) จำกัด
วันศุกร์ที่ 28 สิงหาคม 2563
พิธีลงนามบันทึกข้อตกลงความร่วมมือระหว่างบริษัท เอเอ็มอาร์ เอเซีย และบริษัทไอทีเซค (ไทยแลนด์) จํากัด
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือระหว่างบริษัท เอเอ็มอาร์ เอเชีย และบริษัทไอทีเซค (ไทยแลนด์) จํากัด ณ โรงแรม เดอะเวสทิน แกรนด์ สุขุมวิท กรุงเทพฯ
วันนี้ (28 สิงหาคม 2563) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานในพิธีลงนามบันทึกข้อตกลงความร่วมมือระหว่างบริษัท เอเอ็มอาร์ เอเชีย และบริษัทไอทีเซค (ไทยแลนด์) จํากัด โดยมี นายมารุต ศิริโก (กรรมการผู้จัดการบริษัท เอเอ็มอาร์ เอเซีย จํากัด) และ นายวารินทร์ แคร่า (CEO บริษัท ITSEC ASIA Co.,LTD) ให้การต้อนรับ ณ โรงแรม เดอะเวสทิน แกรนด์ สุขุมวิท กรุงเทพฯ
พิธีลงนามฯ ดังกล่าว มีวัตถุประสงค์เพื่อพัฒนาธุรกิจให้สอดคล้องกับแนวทางยุทธศาสตร์ของภาครัฐ ในเรื่องการรักษาความมั่นคงปลอดภัยไซเบอร์แห่งชาติ ซึ่งเป็นการพัฒนาให้สอดคล้องกับแนวทางยุทธศาสตร์ กระทรวงอุตสาหกรรม ในด้านการส่งเสริมและพัฒนาอุตสาหกรรมผู้ประกอบการ ให้มีทักษะการผลิต การบริหารจัดการเทคโนโลยีและนวัตกรรมให้เกิดสมรรถนะสูงสุด รวมถึงความมั่นคงปลอดภัยไซเบอร์ ให้เท่าเทียมกับระดับนานาชาติ และสามารถพัฒนาอุตสาหกรรมที่ใช้ปัจจัยการผลิตภายในประเทศให้มีความมั่นคงปลอดภัยไซเบอร์ในการเพิ่มมูลค่าให้สูงขึ้น ให้เป็นไปตามความต้องการในภาคอุตสาหกรรมอย่างต่อเนื่อง และตามมาตรฐานสากล
รัฐบาลไทย-ข่าวทำเนียบรัฐบาล-รมช.ธรรมนัส ติดตามรองนายกรัฐมนตรี ลงพื้นที่ตรวจราชการ
วันศุกร์ที่ 28 สิงหาคม 2563
รมช.ธรรมนัส ติดตามรองนายกรัฐมนตรี ลงพื้นที่ตรวจราชการ
รมช.ธรรมนัส ติดตามรองนายกรัฐมนตรี ลงพื้นที่ตรวจราชการ พร้อมมอบหนังสือ ส.ป.ก. 4-01 แก่พี่น้องเกษตรกร จ.ขอนแก่น สร้างความมั่นคงและยั่งยืนในอาชีพเกษตรกรรม
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ติดตาม พลเอก ประวิตร วงษ์สุวรรณ รองนายกรัฐมนตรี ลงพื้นที่ตรวจราชการจังหวัดขอนแก่น พร้อมมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ณ ศาลาอนุสรณ์ราชประชาสมาสัยเฉลิมพระเกียรติ 87 พรรษา อําเภอบ้านแฮด จังหวัดขอนแก่น ว่า กระทรวงเกษตรและสหกรณ์ โดยสํานักงานการปฏิรูปที่ดินจังหวัดขอนแก่น (ส.ป.ก.ขอนแก่น) ได้จัดพิธีมอบหนังสืออนุญาตให้เข้าทําประโยชน์ในที่ดิน (ส.ป.ก.4-01) เพื่อให้เกษตรกรมีเอกสารสิทธิในการเข้าทําประโยชน์ในที่ดิน ได้รับโอกาสและความเสมอภาคทางสังคม มีที่ดินในการประกอบอาชีพเกษตรกรรม ทั้งช่วยเหลือเกษตรกรในเขตปฏิรูปที่ดินที่อยู่ห่างไกลจากการบริการของสํานักงานการปฏิรูปที่ดินจังหวัดขอนแก่น ทั้งเป็นการลดค่าใช้จ่ายและประหยัดเวลาในการเดินทางมาติดต่อราชการ
ร้อยเอก ธรรมนัส กล่าวเพิ่มเติมว่า จังหวัดขอนแก่นมีพื้นที่ประกาศเขตปฏิรูปที่ดิน รวม 25 อําเภอ พื้นที่ประมาณ 1,090,300 ไร่ มีพื้นที่ดําเนินการปฏิรูปที่ดินประมาณ 863,574 ไร่ และได้ดําเนินการจัดที่ดินให้แก่เกษตรกรไปแล้ว จํานวน 70,724 ราย 83,365 แปลง เนื้อที่ประมาณ 752,602 ไร่ ประกอบด้วยที่ดินเพื่อเกษตรกรรม จํานวน 56,762 ราย 67,952 แปลง 745,797 ไร่ และที่ดินเพื่อที่อยู่อาศัย จํานวน13,962 ราย 15,413 แปลง 6,805 ไร่ เกษตรกรนั้นจะได้รับความเสมอภาคทางสังคม มีโอกาสในการพัฒนาอาชีพและสร้างรายได้ มีที่ทํากินอย่างถูกต้องตามกฎหมาย
ทั้งนี้จากที่กล่าวมาข้างต้นจะส่งผลให้เกิดประโยชน์ต่อเกษตรกร ในการสร้างความมั่นคงทางรายได้และต่อยอดสู่ความยั่งยืนในการประกอบอาชีพเกษตรกรรม ภายในงานยังมีการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) แก่เกษตรกร จํานวน 60 ราย เนื้อที่จํานวน 600 ไร่ หลังจากนั้นยังได้เดินทางไปมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ณ หอประชุมโรงเรียนบ้านป่างิ้วหนองฮี อําเภอบ้านไผ่ จังหวัดขอนแก่น ซึ่งมอบให้แก่เกษตรกร อําเภอบ้านไผ่ และอําเภอโนนศิลา จํานวน 200 ราย เนื้อที่ประมาณ 1,798 ไร่ เพื่อให้เกษตรกรสามารถประกอบอาชีพทางการเกษตรในพื้นที่ได้อย่างยั่งยืน
รัฐบาลไทย-ข่าวทำเนียบรัฐบาล-กระทรวงเกษตรฯ เปิดตัวซูเปอร์มาร์เก็ตสหกรณ์
วันศุกร์ที่ 4 กันยายน 2563
กระทรวงเกษตรฯ เปิดตัวซูเปอร์มาร์เก็ตสหกรณ์
กระทรวงเกษตรฯ เปิดตัวซูเปอร์มาร์เก็ตสหกรณ์ จุดจําหน่ายสินค้าเกษตรคุณภาพ ปลอดภัย ราคาเป็นธรรม ยกระดับสหกรณ์เข้มแข็ง สร้างรายได้ให้สมาชิกและชุมชน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานในพิธีเปิดกิจกรรมประชาสัมพันธ์เปิดตัวซูเปอร์มาร์เก็ตสหกรณ์ ภายใต้โครงการส่งเสริมการดําเนินธุรกิจร้านค้าสหกรณ์ในรูปแบบซูเปอร์มาร์เก็ตสหกรณ์ วันที่ 4 กันยายน 2563 ณ สหกรณ์การเกษตรเพื่อการตลาดลูกค้า ธ.ก.ส.พังงา จํากัด อําเภอเมือง จังหวัดพังงา ว่าโครงการซูเปอร์มาร์เก็ตสหกรณ์ เป็นนโยบายที่รัฐมนตรีช่วยว่าการกระทรวงเกษตรและสหกรณ์เป็นผู้ริเริ่ม และได้มอบหมายให้กรมส่งเสริมสหกรณ์ดําเนินการ ส่งเสริมสนับสนุนให้มีการจัดตั้งซูเปอร์มาร์เก็ตสหกรณ์ เพื่อเป็นจุดจําหน่ายสินค้าเกษตรของสหกรณ์ที่มีคุณภาพจากจังหวัดต่าง ๆ เช่น ข้าวสาร เนื้อโคขุน นม ไข่ไก่ ผักผลไม้ สินค้าประมง และอาหารแปรรูป เพื่อเป็นช่องทางให้ผู้บริโภคสามารถเข้าถึงสินค้าและผลิตภัณฑ์ของสหกรณ์ได้มากขึ้น ซึ่งจะช่วยผลักดันให้สหกรณ์เป็นศูนย์รวบรวมและจําหน่ายผลผลิตที่มีคุณภาพและปลอดภัยแก่ประชาชนในราคาที่เป็นธรรม
รมช.มนัญญา กล่าวว่า กระทรวงเกษตรและสหกรณ์ได้ให้ความสําคัญกับการทําอาชีพการเกษตร จึงได้ดําเนินนโยบายส่งเสริมการผลิตสินค้าเกษตรที่มีคุณภาพอย่างครบวงจร ตั้งแต่ต้นทาง กลางทาง และปลายทาง ส่งเสริมการผลิตสินค้าให้ได้มาตรฐาน GAP เพื่อให้สินค้าเกษตรมีความปลอดภัยต่อผู้บริโภค และยกระดับความเข้มแข็งของสหกรณ์ให้เป็นองค์กรในระดับชุมชน ในการรวบรวมผลผลิต ทางการเกษตรในพื้นที่ จากการดําเนินโครงการต่าง ๆ ทําให้เห็นถึงความตั้งใจของขบวนการสหกรณ์ที่เป็นองค์กรหลักในการดูแลชีวิตความเป็นอยู่และส่งเสริมอาชีพให้กับสมาชิก จึงอยากให้ทุกฝ่ายร่วมกันพัฒนาระบบสหกรณ์และยกระดับสหกรณ์ให้เกิดความเข้มแข็ง และมีพลังในการขับเคลื่อนโครงการต่าง ๆ ไปสู่สมาชิก เพื่อช่วยบรรเทาปัญหาในเรื่องการประกอบอาชีพ เรื่องหนี้สิน และหลุดพ้นจากความยากจนในที่สุด
นอกจากนี้ รัฐมนตรีช่วยว่าการกระทรวงเกษตรและสหกรณ์ ได้มอบเกียรติบัตรให้แก่สหกรณ์ดีเด่นระดับจังหวัด จํานวน 2 แห่ง แบ่งเป็นสหกรณ์ภาคการเกษตร ได้แก่ สหกรณ์การเกษตรท้ายเหมือง จํากัด และสหกรณ์ประเภทออมทรัพย์ ได้แก่ สหกรณ์ออมทรัพย์ครูพังงา จํากัด จากนั้นเดินเยี่ยมชมซูเปอร์มาเก็ตสหกรณ์ พร้อมให้คําแนะนําเกี่ยวกับการบริหารจัดการธุรกิจของสหกรณ์ เพื่อให้สมาชิกของสหกรณ์และชาวบ้านในพื้นที่ ได้มีส่วนร่วมในการเข้ามาใช้บริการและเลือกซื้อสินค้าจากซูเปอร์มาเก็ตสหกรณ์เพิ่มขึ้น
ทั้งนี้ สหกรณ์การเกษตรเพื่อการตลาดลูกค้า ธ.ก.ส.พังงา จํากัด อยู่ในระดับดีเลิศ ดําเนินงานมาแล้ว 28 ปี ปัจจุบันมีสมาชิก 23,684 คน มีทุนดําเนินงานทั้งสิ้น 17 ล้านบาท ดําเนินธุรกิจจัดหาสินค้ามาจําหน่าย และรวบรวมผลผลิตจากสมาชิก ซึ่งสหกรณ์ได้เข้าร่วมโครงการตามนโยบายต่าง ๆ ของภาครัฐและเอกชนอย่างต่อเนื่อง และในปี 2563 ได้เข้าร่วมโครงการสําคัญซึ่งเป็นนโยบายกระทรวงเกษตรและสหกรณ์ คือ โครงการส่งเสริมการดําเนินธุรกิจร้านค้าสหกรณ์ในรูปแบบซูเปอร์มาร์เก็ตสหกรณ์ ที่ได้ขับเคลื่อนโครงการดังกล่าวผ่านกรมส่งเสริมสหกรณ์ ผลการดําเนินงานการจําหน่ายสินค้า ตั้งแต่เข้าร่วมโครงการ (ตุลาคม 2562 – กรกฎาคม 2563) มีมูลค่า 22 ล้านบาท เป็นการจําหน่ายสินค้าในซูเปอร์มาร์เก็ตสหกรณ์และกระจายสินค้าในเครือข่ายสหกรณ์ กลุ่มเกษตรกร ร้านค้าปลีกและออกร้านธงฟ้าประชารัฐ
รัฐบาลไทย-ข่าวทำเนียบรัฐบาล-‘บิ๊กป้อม’ลงระยอง สั่งการ 5 เสือแรงงาน บูรณาการขับเคลื่อนแรงงานภาคตะวันออกทุกมิติ
วันจันทร์ที่ 24 สิงหาคม 2563
‘บิ๊กป้อม’ลงระยอง สั่งการ 5 เสือแรงงาน บูรณาการขับเคลื่อนแรงงานภาคตะวันออกทุกมิติ
รองนายกรัฐมนตรี ลงพื้นที่จังหวัดระยองมอบนโยบายหัวหน้าส่วนราชการในสังกัดกระทรวงแรงงาน 5 จังหวัดภาคตะวันออก เร่งขับเคลื่อนยกระดับฝีมือแรงงานให้มีทักษะที่สูงขึ้น ส่งเสริมการมีงานทํา เร่งรัดการจ่ายสิทธิประโยชน์กรณีว่างงานให้ผู้ที่ได้รับผลกระทบ
เมื่อวันที่ 24 สิงหาคม 2563 พลเอก ประวิตร วงษ์สุวรรณ รองนายกรัฐมนตรี เป็นประธานมอบนโยบายและทิศทางการดําเนินงานให้แก่หัวหน้าส่วนราชการในสังกัดกระทรวงแรงงานจังหวัดฉะเชิงเทรา ชลบุรี ระยอง จันทบุรี และตราดโดยมีนายสุชาติ ชมกลิ่น รัฐมนตรีว่าการกระทรวงแรงงานกล่าวต้อนรับ และศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน ให้การต้อนรับ ณ ศูนย์ฟื้นฟูสมรรถภาพคนงานภาค 2 จังหวัดระยอง โดยรองนายกรัฐมนตรี กล่าวว่า หัวหน้าส่วนราชการในสังกัดกระทรวงแรงงาน อาสาสมัครแรงงาน และเจ้าหน้าที่ทุกคนมีส่วนสําคัญในการขับเคลื่อนและพัฒนาเศรษฐกิจฐานรากในระดับพื้นที่และประเทศ ซึ่งแรงงานเป็นอีกกลุ่มที่ได้รับผลกระทบจากการแพร่ระบาดของโควิด – 19 ในส่วนของกระทรวงแรงงาน ต้องขอขอบคุณทุกท่านที่ได้ร่วมกันกําหนดมาตรการในการให้ความช่วยเหลือและเยียวยาแรงงานผู้ได้รับผลกระทบ ทั้งแรงงานในระบบ นอกระบบ และแรงงานต่างด้าว สําหรับจังหวัดระยองที่เป็นพื้นที่ในเขต EEC ที่ต้องเร่งขับเคลื่อนเพื่อยกระดับการพัฒนาทักษะแรงงานให้มีลักษณะ Multi skill ขอให้ทุกส่วนราชการร่วมกันส่งเสริมการมีงานทําที่เหมาะสมกับศักยภาพของแรงงาน
พล.อ.ประวิตร ยังได้มอบนโยบายโดยเน้นย้ําถึงการทํางานเพิ่มเติมในประเด็นต่าง ๆ ได้แก่ 1) ให้บูรณาการการทํางานป้องกันและแก้ไขปัญหาการค้ามนุษย์ โดยเฉพาะปัญหาแรงงานประมง เพื่อยกระดับสู่ Tier1 2) ยกระดับทักษะฝีมือแรงงาน Up-skill และ Re-skill เพื่อพัฒนาทักษะฝีมือแรงงานให้สอดคล้องกับความต้องการของสถานประกอบการ ให้สามารถจับคู่กับงาน (Matching) ที่เหมาะสมกับศักยภาพของแรงงานและรองรับกับเทคโนโลยีชั้นสูงในสถานประกอบการได้ 3) ให้บูรณาการหน่วยงานในสังกัดกระทรวงแรงงานในภูมิภาค ในการประชาสัมพันธ์เชิงรุกมาตรการให้ความช่วยเหลืออย่างทั่วถึง 4) เร่งรัดการจ่ายสิทธิประโยชน์กรณีว่างงานให้แก่ผู้ประกันตนที่ได้รับผลกระทบให้รวดเร็ว ครบถ้วน 5) เฝ้าระวังและการป้องกันการแพร่ระบาดในกลุ่มแรงงานต่างด้าว และเตรียมความพร้อมตามแนวทางการบริหารจัดการการทํางานของคนต่างด้าว 3 สัญชาติ (กัมพูชา ลาว และเมียนมา) อนุญาตให้ทํางานถึงวันที่ 31 มีนาคม 2565 จํานวน 741,636 คน 6) ให้ตระหนักและใส่ใจถึงความปลอดภัย และดูแลแรงงานให้เข้าถึงสิทธิตามกฎหมาย หากแรงงานได้รับบาดเจ็บหรือทุพพลภาพ ให้เร่งดูแลความช่วยเหลือและฟื้นฟูเพื่อให้มีกําลังใจต่อสู้และกลับมาทํางานได้อย่างเต็มภาคภูมิ
รัฐบาลไทย-ข่าวทำเนียบรัฐบาล-สมเด็จพระสังฆราชฯ ประทานพระวโรกาสให้  รมต.อนุชา เข้าเฝ้า
วันเสาร์ที่ 12 กันยายน 2563
สมเด็จพระสังฆราชฯ ประทานพระวโรกาสให้  รมต.อนุชา เข้าเฝ้า
สมเด็จพระสังฆราชฯ ประทานพระวโรกาสให้  รมต.อนุชา เข้าเฝ้า
วานนี้ (11 กันยายน 2563) เวลา 15.00 น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จออกตําหนักอรุณ วัดราชบพิธสถิตมหาสีมาราม ประทานพระวโรกาสให้ นายอนุชา นาคาศัย รัฐมนตรีประจําสํานักนายกรัฐมนตรี กํากับดูแลสํานักงานพระพุทธศาสนาแห่งชาติ เข้าเฝ้า ในโอกาสที่เข้ารับตําแหน่งหน้าที่ ณ วัดราชบพิธสถิตมหาสีมาราม กรุงเทพมหานคร
รัฐมนตรีประจําสํานักนายกรัฐมนตรี กล่าวว่า นับเป็นพระมหากรุณาธิคุณล้นพ้น ที่ได้รับพระเมตตาจากสมเด็จพระสังฆราชฯ ทรงสละเวลาให้เข้าเฝ้าร่วม 1 ชั่วโมง โดยได้ถวายเครื่องสักการะ และกราบถวายรายงานการดําเนินงานตั้งแต่เข้ารับตําแหน่งหน้าที่ ทั้งนี้ สมเด็จพระสังฆราชฯ ทรงพระเมตตาเล่าถึงประวัติของพระองค์ท่านในการปฏิบัติศาสนกิจในอดีต และทรงสอนเรื่องหลักปฏิบัติตามแนวทางพระพุทธศาสนาของพระพุทธเจ้า ซึ่งล้วนนํามาปรับใช้กับชีวิตประจําวันได้จริง ขณะที่พระองค์ทรงเน้นย้ําให้ประชาชนชาวพุทธต้องศรัทธาในพระพุทธศาสนา แต่ต้องมีปัญญาด้วย หากมีแต่ศรัทธา ไม่มีปัญญาก็จะทําให้เกิดความลุ่มหลง ฝักใฝ่ในทางที่ผิดได้ จึงต้องใช้คู่กันทั้งศรัทธาและปัญญา
-------------------------------
รัฐบาลไทย-ข่าวทำเนียบรัฐบาล-“หมออนามัย” ช่วยเฝ้าระวังการระบาดโควิดระลอก 2 ชวนคนไทยสร้างสุขภาพดีวิถีใหม่
วันจันทร์ที่ 14 กันยายน 2563
“หมออนามัย” ช่วยเฝ้าระวังการระบาดโควิดระลอก 2 ชวนคนไทยสร้างสุขภาพดีวิถีใหม่
รัฐมนตรีช่วยว่าการกระทรวงสาธารณสุข เปิดประชุมวิชาการ “วันหมออนามัยแห่งชาติ” ปี 2563 แลกเปลี่ยนประสบการณ์การทํางานในสถานการณ์โรคโควิด 19 ชวนคนไทยสร้างสุขภาพดีวิถีใหม่ เพื่อช่วยเฝ้าระวังการระบาดของโรคโควิด 19 ระลอก 2 ในชุมชน
รัฐมนตรีช่วยว่าการกระทรวงสาธารณสุข เปิดประชุมวิชาการ “วันหมออนามัยแห่งชาติ” ปี 2563 แลกเปลี่ยนประสบการณ์การทํางานในสถานการณ์โรคโควิด 19 ชวนคนไทยสร้างสุขภาพดีวิถีใหม่ เพื่อช่วยเฝ้าระวังการระบาดของโรคโควิด 19 ระลอก 2 ในชุมชน
วันนี้ (14 กันยายน 2563) ที่โรงแรมเอเชีย แอร์พอร์ท จ.ปทุมธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมวิชาการวันหมออนามัยแห่งชาติเนื่องในวันหมออนามัย ภายใต้แนวคิด “รวมพลังหมออนามัย ชวนคนไทยสร้างสุขภาพดีวิถีใหม่ ปลอดภัย Covid-19 อย่างยั่งยืน”เพื่อเสริมสร้างองค์ความรู้ พัฒนาศักยภาพโรงพยาบาลส่งเสริมสุขภาพตําบล (รพ.สต.) และแลกเปลี่ยนประสบการณ์การทํางานในสถานการณ์การระบาดของโรคโควิด 19 ในชุมชน โดยมีนักสาธารณสุขชุมชน หมออนามัย และบุคลากรสาธารณสุขจากทุกภูมิภาคเข้าร่วมประชุม จํานวนกว่า 600 คน
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ในช่วงสถานการณ์การระบาดของโรคติดเชื้อไวรัสโควิด 19 ที่ผ่านมา เจ้าหน้าที่สาธารณสุขชุมชนหรือหมออนามัย เป็นบุคคลสาธารณสุขที่สําคัญใกล้ชิดประชาชนที่สุด ทํางานร่วมกับอาสาสมัครสาธารณสุข (อสม.) และหน่วยงานในชุมชน เป็นผู้อยู่เบื้องหลังการควบคุม การเฝ้าระวังการแพร่ระบาดโรคโควิด 19 โดยทํางานควบคู่กับ อสม.ทุกขั้นตอน ให้องค์ความรู้แก่ อสม. และเคาะประตูบ้าน ดูแลประชาชนอย่างใกล้ชิด ตามมาตรการควบคุมโรคของกระทรวงสาธารณสุขอย่างเข้มข้น ทําให้สามารถปรับเปลี่ยนพฤติกรรมการป้องกันโรคของประชาชนได้เป็นอย่างดี จนได้รับคําชื่นชมจากนานาประเทศทั่วโลก
ดร.สาธิต กล่าวต่อว่า “วันหมออนามัยแห่งชาติ” ตรงกับวันที่ 14 กันยายน ของทุกปี เป็นการรําลึกถึงความดีงามของหมออนามัยที่ดูแลสุขภาพประชาชนในชุมชนห่างไกลมาอย่างยาวนาน ในสถานการณ์โควิด 19 ที่ผ่านมา จะสําเร็จไม่ได้เลย หากปราศจากหมออนามัยผู้เป็นเบื้องหลังที่สมบูรณ์แบบ ขอชื่นชมทุกท่านที่มุ่งมั่น ตั้งใจและเสียสละต่อสังคม มีความรับผิดชอบต่อประชาชนในพื้นที่ นี่คือความสําเร็จของประเทศไทย
ทั้งนี้ การจัดการประชุมวิชาการ“วันหมออนามัยแห่งชาติ”นี้ เป็นการจัดขึ้นครั้งแรก เพื่อให้เครือข่ายนักสาธารณสุขชุมชนร่วมกันกําหนดทิศทางและแนวทางการปฏิบัติงาน เพื่อดูแลประชาชนและทํางานร่วมกับภาคส่วนต่างๆ ในระดับพื้นที่ได้อย่างเข้มแข็ง ภายในงานประกอบด้วยกิจกรรม อาทิ การนําเสนอผลงานวิชาการด้านการพัฒนาระบบสุขภาพชุมชน การวิจัยและถอดบทเรียนการควบคุมการระบาดของโรคโควิด 19 ในชุมชน เวทีเสวนาแนวทางควบคุมการระบาดของโรคโควิด 19 ในชุมชนอย่างยั่งยืน และการจัดนิทรรศการแสดงผลงานฯ ของ รพ.สต.ในภูมิภาคต่างๆ
****************************** 14 กันยายน 2563
รัฐบาลไทย-ข่าวทำเนียบรัฐบาล-อนาคตสาธารณสุขไทยหลังโควิด 19
วันพฤหัสบดีที่ 10 กันยายน 2563
อนาคตสาธารณสุขไทยหลังโควิด 19
ปลัดกระทรวงสาธารณสุข ปาฐกถาพิเศษอนาคตสาธารณสุขไทยหลังโควิด 19 ในพิธีปิดการประชุมวิชาการกระทรวงสาธารณสุข เน้นเพิ่มศักยภาพการควบคุมป้องกันโรค ทั้งการตรวจวินิจฉัย รักษาพยาบาล จัดการความเสี่ยง ยกระดับป้องกันการติดเชื้อภายในโรงพยาบาล เพิ่มทีมสอบสวนโรค 3
ปลัดกระทรวงสาธารณสุข ปาฐกถาพิเศษอนาคตสาธารณสุขไทยหลังโควิด 19 ในพิธีปิดการประชุมวิชาการกระทรวงสาธารณสุข เน้นเพิ่มศักยภาพการควบคุมป้องกันโรค ทั้งการตรวจวินิจฉัย รักษาพยาบาล จัดการความเสี่ยง ยกระดับป้องกันการติดเชื้อภายในโรงพยาบาล เพิ่มทีมสอบสวนโรค 3-5 เท่า แนะคงมาตรการป้องกันโรค ช่วยควบคุมการระบาดระลอก 2 ระบบสาธารณสุขไทยสามารถรองรับผู้ติดเชื้อได้ 50–100 รายต่อวัน
วันนี้ (10 กันยายน 2563) ที่โรงแรมริชมอนด์ จังหวัดนนทบุรี นายแพทย์สุขุม กาญจนพิมาย ปลัดกระทรวงสาธารณสุข ปาฐกถาพิเศษเรื่อง “อนาคตสาธารณสุขไทย หลังโควิด 19” ในพิธีปิดการประชุมวิชาการกระทรวงสาธารณสุข ประจําปี 2563 ว่า ประเทศไทยมีการเตรียมความพร้อมรับมือกับโรคระบาดมาตั้งแต่กรณีเกิดโรคซาร์ส ทําให้เมื่อเกิดโรคโควิด 19 เราบริหารจัดการสถานการณ์ด้วยการบูรณาการความร่วมมือทุกภาคส่วนรวมถึงประชาชน อย่างไรก็ตาม อย่าเพิ่งคิดว่าเราปลอดภัย เพราะอาจเกิดการระบาดระลอก 2 ได้เสมอ เนื่องจากอาจมีผู้ติดเชื้ออยู่ในประเทศ และการลักลอบเข้าประเทศตามแนวชายแดน แต่กระทรวงสาธารณสุขพร้อมจะดูแลพี่น้องคนไทยให้ปลอดภัย มีการตั้งปราการป้องกันผู้ป่วยจากต่างประเทศ มี state quarantine ดูแลผู้เข้าประเทศ ขณะที่กรมควบคุมโรคได้กระจายทีมลงไปตรวจค้นหาผู้ติดเชื้อในประเทศ และผู้ป่วยจากต่างประเทศที่อาจมีการลักลอบเข้าประเทศ
นายแพทย์สุขุมกล่าวว่า ประเด็นสําคัญคือ ยังต้องคงมาตรการด้านสาธารณสุขและชีวิตวิถีใหม่ สวมหน้ากากผ้า/หน้ากากอนามัย ล้างมือ เว้นระยะห่าง ลดความแออัด ซึ่งจะทําให้สามารถควบคุมการระบาดได้ หากมีผู้ป่วยรายใหม่ไม่เกินวันละ 50-100 รายศักยภาพของระบบสาธารณสุขจะสามารถรองรับได้ รวมถึงต้องมีการจัดการความเสี่ยง เพื่อให้สถานการณ์กลับมาอยู่ในระดับที่ไม่มีผู้ป่วยหรือมีผู้ป่วยในวงจํากัด โดยต้องเน้นการดําเนินงานทั้งการป้องกัน ค้นหา รักษา และควบคุม โดยเฉพาะกลุ่มเสี่ยงที่หากติดเชื้อจะมีอาการรุนแรง เพิ่มศักยภาพให้ตรวจวินิจฉัยและรักษาพยาบาลได้มากขึ้น เพิ่มจํานวนทีมสอบสวนโรคอีก 3-5 เท่า ซักซ้อมศูนย์ปฏิบัติการภาวะฉุกเฉิน เพื่อตอบโต้ภาวะฉุกเฉินได้อย่างรวดเร็ว พัฒนาระบบบัญชาการเหตุการณ์ทั้งส่วนกลางและภูมิภาค ระบบการจัดการข่าวสารและการสื่อสารความเสี่ยง ยกระดับการป้องกันการติดเชื้อในโรงพยาบาล มีระบบสํารองเวชภัณฑ์อย่างเหมาะสม การใช้อุปกรณ์ป้องกันการติดเชื้อส่วนบุคคลอย่างเหมาะสม ออกแบบแผนกหอผู้ป่วย โดยเฉพาะผู้ป่วยนอก (OPD) เพื่อลดโอกาสสัมผัสเชื้อ ลดความแออัดในโรงพยาบาล นําเทคโนโลยีดิจิทัลมาเสริมศักยภาพ และยกระดับห้องปฏิบัติการของโรงพยาบาล
ทั้งนี้ ภายในงานปลัดกระทรวงสาธารณสุขยังได้มอบโล่รางวัลผลงานวิชาการ R2R ดีเด่น หรือการพัฒนางานประจําสู่งานวิจัย จํานวน 55 รางวัล มอบโล่รางวัลบูธนิทรรศการดีเด่นระดับกรมและเขตสุขภาพ 6 รางวัล มอบโล่รางวัลนวัตกรรม Green & Clean Hospital ระดับประเทศ จํานวน 11 รางวัล โดยการประชุมวิชาการกระทรวงสาธารณสุขตั้งแต่วันที่ 8-10 กันยายน 2563 มีผู้เข้าร่วมงานรวม 2,500 คน
****************************** 10 กันยายน 2563
รัฐบาลไทย-ข่าวทำเนียบรัฐบาล-นายกรัฐมนตรีย้ำรัฐบาลขับเคลื่อนเศรษฐกิจไทยต่อเนื่อง เน้นดูแลผู้มีรายได้น้อยผ่านบัตรสวัสดิการแห่งรัฐและมาตรการเฉพาะกลุ่ม
วันพุธที่ 16 กันยายน 2563
นายกรัฐมนตรีย้ํารัฐบาลขับเคลื่อนเศรษฐกิจไทยต่อเนื่อง เน้นดูแลผู้มีรายได้น้อยผ่านบัตรสวัสดิการแห่งรัฐและมาตรการเฉพาะกลุ่ม
นายกรัฐมนตรีย้ํารัฐบาลขับเคลื่อนเศรษฐกิจไทยต่อเนื่อง เน้นดูแลผู้มีรายได้น้อยผ่านบัตรสวัสดิการแห่งรัฐและมาตรการเฉพาะกลุ่ม
วันนี้ (16 กันยายน 2563) เวลา 13.30 น.ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19) ยืนยันเศรษฐกิจไทยมีการขับเคลื่อนอย่างต่อเนื่องทั้งการค้าและการลงพื้นที่ในพื้นที่ EECรวมทั้งมาตรการและแนวทางการดําเนินการที่เหมาะสม ตามช่วงระยะเวลาและสถานการณ์ที่เพราะ ณ วันนี้ ยังไม่สามารถประเมินว่า สถานการณ์โควิดจะจบลงเมื่อไหร่
นายกรัฐมนตรีเปิดเผยว่า วันนี้เป็นการประชุม ศบศ. ครั้งที่ 3ในที่ประชุมได้มีการเสนอขออนุมัติหลักการโครงการต่างๆ เพื่อดูแลเศรษฐกิจฐานราก ผู้ประกอบการ โครงสร้างพื้นฐานรวมทั้งการส่งเสริมการลงทุนภาครัฐและภาคเอกชน เพื่อขับเคลื่อนให้เศรษฐกิจต่อเนื่องและกลับมาฟื้นตัวดีขึ้นขณะเดียวกัน หลายประเทศก็ให้ความสําคัญขอเข้ามาติดตามแผนการลงทุนด้วย ซึ่งรัฐบาลมีแผนการลงทุนมาตลอดอย่างต่อเนื่อง รวมทั้งด้านการท่องเที่ยวและการออกวีซ่าพิเศษ ด้วย
นายกรัฐมนตรียืนยันว่า แม้ในสถานการณ์โควิด ยังมีการเดินหน้าลงทุนโครงสร้างพื้นฐานทั้งทางบก ทางเรือ ทางอากาศ สนามบิน การลงทุนดิจิตอล การลงทุน PPP รวมถึงการลงทุนในพื้นที่ EEC ซึ่งเจรจาผ่านระบบทางไกลมา และมีความก้าวหน้าตามลําดับ ก็ นอกจากนี้ รัฐบาลยังให้ความสําคัญในการดูแลผู้มีรายได้น้อย โดยดําเนินการ 2 ส่วนคือ 1) บัตรสวัสดิการแห่งรัฐ 2) มาตรการเฉพาะกลุ่มวันนี้มีรวมทั้งข้อเสนอหลายอย่างจากคณะอนุกรรมการซึ่งมาจากภาคธุรกิจ ซึ่งเข้ามาช่วยคิดโครงการและงานที่จะดูแลผู้มีรายได้น้อย และเป็นการลงทุนระยะยาว เพื่อนํารายได้กลับเข้ามาในประเทศ เพิ่มรายได้เงินงบประมาณของภาครัฐให้สอดคล้องกับสถานการณ์ปัจจุบัน ที่เรียกว่า โลกยุค New Normal รัฐบาลคิดให้ทันกับสถานการณ์ นายกรัฐมนตรียังเผยถึงการพูดคุยกับกลุ่มนักเศรษฐศาสตร์จากสถาบันชั้นนําในวันนี้ ยังมีแนวคิดสอดคล้องกับแนวทางที่รัฐบาลดําเนินการอยู่อีกด้วย
**********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส.บันทึกเทปกล่าวถ้อยแถลง The Online Platform on Sustainable and Resilient Recovery from COVID-19)
วันพุธที่ 2 กันยายน 2563
รมว.ทส.บันทึกเทปกล่าวถ้อยแถลง The Online Platform on Sustainable and Resilient Recovery from COVID-19)
รมว.ทส.บันทึกเทปกล่าวถ้อยแถลง The Online Platform on Sustainable and Resilient Recovery from COVID-19)
รมว.ทส.บันทึกเทปกล่าวถ้อยแถลง The Online Platform on Sustainable and Resilient Recovery from COVID-19)
วันนี้ (2 ก.ย. 63) เวลา 15.00 น. ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม บันทึกเทปกล่าวถ้อยแถลงเพื่อเผยแพร่ผ่านทางเว็บไซต์ในการประชุมออนไลน์ เรื่อง การฟื้นตัวอย่างยั่งยืนและเข้มแข็งจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) (The Online Platform on Sustainable and Resilient Recovery from COVID-19) ซึ่งเป็นข้อริเริ่มของ H.E. Koizumi Shinjiro รัฐมนตรีว่าการกระทรวงสิ่งแวดล้อมญี่ปุ่น ภายใต้กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ เพื่อแลกเปลี่ยนข้อมูลและหารือแนวทางการดําเนินงานรับมือและฟื้นตัวจากการแพร่ระบาดของโรคติดเชื้อไวรัสโคโรนา 2019 การฟื้นตัวทางเศรษฐกิจ สังคม และสิ่งแวดล้อม รวมถึงเพื่อแสดงความร่วมมือร่วมใจของประเทศต่าง ๆ ในการดําเนินงานด้านการเปลี่ยนแปลงสภาพภูมิอากาศ โดยการประชุมดังกล่าวจะกําหนดจัดขึ้นในวันที่ 3 กันยายน 2563 นี้
รัฐบาลไทย-ข่าวทำเนียบรัฐบาล-"ค่ายศิลปะเพื่อมวลมนุษย์" ส่งเสริมศักยภาพเด็กพิการให้เป็นกำลังสำคัญของสังคมและประเทศชาติสู่อนาคต
วันเสาร์ที่ 5 กันยายน 2563
"ค่ายศิลปะเพื่อมวลมนุษย์" ส่งเสริมศักยภาพเด็กพิการให้เป็นกําลังสําคัญของสังคมและประเทศชาติสู่อนาคต
เป็นกิจกรรมที่รวมบุคคลทุกประเภทร่วมกับผู้พิการ มาใช้ชีวิตร่วมกัน เรียนรู้ผ่านการสร้างสรรค์ผลงานศิลปะร่วมกัน ซึ่งได้ดําเนินการมาอย่างต่อเนื่องมาแล้วถึง 24 ปี ทําให้เชื่อมั่นว่า คนเราทุกคนสามารถเรียนรู้ และพัฒนาได้
เด็กพิการก็มีความสามารถเรียนรู้ได้ ปรับตัวได้เช่นกัน กิจกรรมศิลปะเพื่อมวลมนุษย์ จึงเป็นเวทีหนึ่งที่จะให้เยาวชนได้แสดงออก ช่วยให้ได้มีโอกาส มีคนเข้าใจและร่วมมือ นับว่าเป็นเรื่องที่น่ายินดีที่สังคมไทย ที่มีการสนับสนุนคนพิการให้อยู่ร่วมกันในสังคมได้สะดวกยิ่งขึ้น ทําให้เด็กพิการสามารถเป็นกําลังสําคัญที่มีค่ายิ่ง ต่อสังคมและประเทศชาติในอนาคตได้ต่อไป
โดย พล.อ.ประวิตร วงษ์สุวรรณ รอง นรม. ได้มอบหมายให้ พล.อ.ณัฐ อินทรเจริญ ปล.กห. เป็นประธานในพิธีลงเสาเอก อาคารเรียนรู้เพื่อพัฒนาศักยภาพเด็กพิการ "โครงการค่ายศิลปะเพื่อมวลมนุษย์" ณ Art for All Village ถนนประชาร่วมใจ 31 เขตคลองสามวา กรุงเทพมหานคร
รัฐบาลไทย-ข่าวทำเนียบรัฐบาล-รมช.สาธิต ยืนยันบรรจุข้าราชการรุ่นโควิด 19 ส่วนที่เหลือ ภายใน 30 กันยายน นี้
วันพฤหัสบดีที่ 10 กันยายน 2563
รมช.สาธิต ยืนยันบรรจุข้าราชการรุ่นโควิด 19 ส่วนที่เหลือ ภายใน 30 กันยายน นี้
รัฐมนตรีช่วยว่าการกระทรวงสาธารณสุข  ยืนยันข้าราชการรุ่นโควิด 19 ทั้ง 24 สายงานตามมติ ครม.ส่วนที่เหลือจะได้รับการบรรจุภายในเดือนกันยายนนี้ หากมีตําแหน่งเหลือ จะหารือกับกพ. เพื่อขอใช้ตําแหน่งบรรจุทดแทนให้บุคลากรในกลุ่มสายงานอื่นที่ปฏิบัติงานด่านหน้า
รัฐมนตรีช่วยว่าการกระทรวงสาธารณสุข ยืนยันข้าราชการรุ่นโควิด 19 ทั้ง 24 สายงานตามมติ ครม.ส่วนที่เหลือจะได้รับการบรรจุภายในเดือนกันยายนนี้ หากมีตําแหน่งเหลือ จะหารือกับกพ. เพื่อขอใช้ตําแหน่งบรรจุทดแทนให้บุคลากรในกลุ่มสายงานอื่นที่ปฏิบัติงานด่านหน้าและสนับสนุนในช่วงโควิด
วันนี้ (10 กันยายน 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า หลักการของการบรรจุข้าราชการรุ่นโควิด 19 นั้น ต้องเป็นไปตามมติครม. ซึ่งจะต้องอยู่ใน 24 สายงาน จํานวน 45,684 อัตรา โดยขณะนี้ได้ดําเนินการไปแล้ว 2 รอบ และยังคงเหลือผู้ปฏิบัติงานด่านหน้าและฝ่ายสนับสนุนที่อยู่ใน 24 สายงานบางส่วนที่มีปัญหา เช่น อัตราเดิมลาออกแต่ไม่ได้บันทึกหรือลงข้อมูลไม่ถูกต้อง และผู้ที่ตกหล่นจากการไม่ได้ลงข้อมูล ประมาณ 1,000 ตําแหน่ง ซึ่งจะนําเข้าสู่ที่ประชุม อกพ.สธ. ในวันพรุ่งนี้ (11 กันยายน 2563) เพื่อพิจารณาและเยียวยา และจะส่งผลที่ได้จากการประชุมไปที่สํานักงานคณะกรรมการข้าราชการพลเรือน (กพ.) ซึ่งได้ประสานไว้แล้ว เพื่อบรรจุในส่วนที่เหลือให้ครบให้ทันภายใน 30 กันยายน 2563
ในส่วนสายงานที่ปฏิบัติงานด่านหน้าและสนับสนุนในช่วงโควิด 19 ที่ไม่ได้อยู่ใน 24 สายงาน หากมีตําแหน่งเหลือจากการบรรจุทั้ง 24 สายงานแล้ว จะหารือกับกพ.ว่าจะสามารถนํามาใช้บรรจุทดแทนได้หรือไม่ หากทําได้จะเร่งรัดดําเนินการทันที โดยใช้ระบบอาวุโสและประสบการณ์ทํางานมาพิจารณา
“ขอยืนยันบุคลากรผู้ปฏิบัติงานด่านหน้าที่เหลือจะได้รับการเยียวยา ขอให้ทุกท่านเข้าใจว่าเราทําเต็มที่เพื่อให้บรรจุครบ 45,684 อัตรา ด้วยความเป็นธรรม โปร่งใส เป็นไปขั้นตอนกฎหมาย ตามมติครม.และผ่านการพิจารณาจาก อ.ก.พ.สธ.” ดร.สาธิตกล่าว
*********************** 10 กันยายน 2563
รัฐบาลไทย-ข่าวทำเนียบรัฐบาล-อนุชา ติดตามการดำเนินงานสำนักงานไนท์ซาฟารี ชูเป็นแหล่งท่องเที่ยวเชิงธรรมชาติที่สัมผัสได้ใกล้ชิด ชื่นชมการบริหารจัดการที่ดี
วันเสาร์ที่ 12 กันยายน 2563
อนุชา ติดตามการดําเนินงานสํานักงานไนท์ซาฟารี ชูเป็นแหล่งท่องเที่ยวเชิงธรรมชาติที่สัมผัสได้ใกล้ชิด ชื่นชมการบริหารจัดการที่ดี
อนุชา ติดตามการดําเนินงานสํานักงานไนท์ซาฟารี ชูเป็นแหล่งท่องเที่ยวเชิงธรรมชาติที่สัมผัสได้ใกล้ชิด ชื่นชมการบริหารจัดการที่ดี
วันนี้ (12 กันยายน 2563) เวลา 15.00 น. นายอนุชา นาคาศัย รัฐมนตรีประจําสํานักนายกรัฐมนตรีเยี่ยมชมการดําเนินงานการให้บริการห้องพักและจุดบริการต่างๆ ของสํานักงานเชียงใหม่ไนท์ซาฟารี โดยมีนายเบญจพล นาคประเสริฐ ผู้อํานวยการสํานักงานพัฒนาพิงคนคร (องค์การมหาชน) และคณะให้การต้อนรับ
รัฐมนตรีประจําสํานักนายกรัฐมนตรีได้เยี่ยมชมเชียงใหม่ไนท์ซาฟารีรีสอร์ท ซึ่งตั้งอยู่ภายในพื้นที่ใจกลางเชียงใหม่ไนท์ซาฟารี ในพื้นที่กว่า 819 ไร่ โดยคณะได้เดินทางเยี่ยมชมที่พัก จํานวน 3 โซน คือ โซนบ้านพักหัสดิน โซนบ้านพักซาฟารีดอย และโซนบ้านพักพวงชมพู ซึ่งปกติให้บริการประชาชนและนักท่องเที่ยวในราคา 1,800-3,000 บาท  ทั้งนี้ นักท่องเที่ยวจะได้สัมผัสธรรมชาติแบบใกล้ชิดแล้ว ยังได้สัมผัสบรรยากาศสดชื่นท่ามกลางพื้นที่สีเขียวอีกด้วย
ภายหลังการตรวจเยี่ยมรัฐมนตรีประจําสํานักนายกรัฐมนตรีเปิดเผยว่าการลงพื้นที่ในวันนี้ ได้เห็นถึงการบริหารจัดการภายในสวนสัตว์พบว่ามีการบริหารจัดการที่ดี และแม้ว่าจะประสบปัญหากับสถานการณ์การแพร่ระบาดเชื้อไวรัสโควิด-19 แต่มีนักท่องเที่ยวเข้ามาเป็นจํานวนมาก โดยเฉพาะช่วงวันหยุด ซึ่งสามารถสร้างรายได้ มีกําไรมาโดยตลอด
ทั้งนี้ ที่ผ่านมาสวนสัตว์ไนท์ซาฟารี ยังไม่ได้ขอให้รัฐบาลสนับสนุนในเรื่องใด แต่ขณะนี้สวนสัตว์อยู่ระหว่างการดําเนินการโอนย้ายจากสํานักงานพัฒนาพิงค์นครซึ่งเป็นหน่วยงานต้นสังกัดของเชียงใหม่ไนท์ซาฟารีถูกยุบจําเป็นต้องโอนย้ายไปยังหน่วยงานอื่น  จึงเป็นห่วงว่าจะเป็นไปในทิศทางใด ซึ่งเรื่องนี้จะต้อมเข้ามาดูในฐานะภาครัฐที่อยากเห็นสิ่งที่ดีๆยังคงดีอยู่ต่อไปและดียิ่งขึ้น
จากนั้นรัฐมนตรีประจําสํานักนายกรัฐมนตรีได้เดินทางไปยังอาคารเอนกประสงค์ที่ใช้สําหรับทํากิจกรรมต่างๆ โดยบริเวณรอบอาคารมีสัตว์นานาชนิดให้นักท่องเที่ยวได้ชมและศึกษา
สําหรับการลงพื้นที่ จ.เชียงใหม่ ของรัฐมนตรีประจําสํานักนายกรัฐมนตรีครั้งนี้ เพื่อตรวจเยี่ยมการดําเนินงานของเชียงใหม่ไนท์ซาฟารี ซึ่งเป็นหน่วยงานภายใต้การดําเนินงานของสํานักงานพัฒนาพิงค์นคร (องค์การมหาชน) อยู่ภายใต้การกํากับดูแลของรัฐมนตรีประจําสํานักนายกรัฐมนตรี  โดยรัฐมนตรีประจําสํานักนายกรัฐมนตรีเชิญชวนนักท่องเที่ยว ให้มาเยี่ยมชมสัตว์นานาชนิดไนท์ซาฟารี แนะนําให้นอนพักค้างคืน ซึ่งจะสามารถสัมผัสธรรมชาติได้อย่างใกล้ชิด
......
รัฐบาลไทย-ข่าวทำเนียบรัฐบาล-‘จับกัง1’ สั่งการด่วน เร่งช่วยเหลือผู้ประสบอุทกภัยสุโขทัยด้านแรงงานในทุกมิติ
วันจันทร์ที่ 24 สิงหาคม 2563
‘จับกัง1’ สั่งการด่วน เร่งช่วยเหลือผู้ประสบอุทกภัยสุโขทัยด้านแรงงานในทุกมิติ
รัฐมนตรีว่าการกระทรวงแรงงาน สั่งการด่วน ให้ 5 เสือแรงงานในพื้นที่สุโขทัยเร่งให้การช่วยเหลือผู้ประสบอุทกภัยที่จังหวัดสุโขทัยตามภารกิจด้านแรงงานในทุกมิติ โดยการสํารวจนายจ้าง ลูกจ้าง สถานประกอบการที่ได้รับผลกระทบ เพื่อให้การช่วยเหลือในเบื้องต้น และภายหล
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงความคืบหน้ากรณีสถานการณ์น้ําในแม่น้ํายม บริเวณจังหวัดสุโขทัย จากรายงานของสํานักงานแรงงานจังหวัดสุโขทัยว่า เมื่อวันที่ 23 สิงหาคมที่ผ่านมาสถานการณ์น้ําในแม่น้ํายม บริเวณจังหวัดสุโขทัยมีระดับน้ําเพิ่มสูงขึ้นเรื่อยๆ ล่าสุดกระแสน้ําในแม่น้ํายมได้กัดเซาะถนนริมแม่น้ํายม ซึ่งเป็นพื้นที่กําลังก่อสร้างผนังกั้นแม่น้ํายม ระยะทางประมาณ 1,300 เมตร พังเสียหาย น้ําทะลักเข้าท่วมพื้นที่หมู่ 1 บ้านวังหิน และพื้นที่หมู่ 7 บ้านบางสรงค์ ต.ปากแคว ซึ่งเป็นพื้นที่ติดต่อกันพื้นที่ที่ได้รับผลกระทบจากกอุทกภัย จํานวน 3 อําเภอ 14 ตําบล 36 หมู่บ้าน ราษฎรประสบภัย 4,534 คน 1,587 ครัวเรือน พื้นที่ทางการเกษตรได้รับความเสียหาย เป็นพืชไร่ 111 ไร่ ข้าวโพด 50 ไร่ พริก 30 ไร่ เมลอน 1 ไร่ นาข้าว 7,185 ไร่ โกโก้ 10 ไร่ ถนนในอําเภอเมืองสุโขทัย 2 สาย และอําเภอสวรรคโลก 3 สาย และประปาหมู่บ้าน 1 แห่ง
นายสุชาติกล่าวต่อว่า ในเบื้องต้นได้กําชับให้สํานักงานแรงงานจังหวัดสุโขทัย ร่วมกับหน่วยงานในสังกัดกระทรวงแรงงานเตรียมความพร้อมเพื่อจะให้การดูแลและช่วยเหลือผู้ได้รับผลกระทบ มีการติดตามและเฝ้าระวังสถานการณ์ที่เกิดขึ้นบูรณาการความร่วมมือกับหน่วยงานต่างๆ ในจังหวัดในการให้ความช่วยเหลือตามภารกิจหน้าที่ ทั้งนี้ ได้มอบหมายให้อาสาสมัครแรงงานประจําตําบลเฝ้าระวังและรายงานสถานการณ์ให้ทราบอีกทางหนึ่ง
“กระทรวงแรงงาน เตรียมพร้อมให้ความช่วยเหลือนายจ้าง ลูกจ้างทุกคนหากได้รับผลกระทบจากสถานการณ์น้ําท่วมดังกล่าว โดยสามารถติดต่อขอรับความช่วยเหลือได้ที่หน่วยงานในสังกัดกระทรวงแรงงานในพื้นที่ หรือติดต่อได้ที่สายด่วนกระทรวงแรงงาน 1506 หรือเพจเฟสบุ๊คของผม “ Heng Team – ทีมเฮ้ง”ได้โดยตรง”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-การประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน​ 2.5​ ไมครอน​ (PM​ 2.5) จากภาคอุตสาหกรรม
วันศุกร์ที่ 4 กันยายน 2563
การประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน​ 2.5​ ไมครอน​ (PM​ 2.5) จากภาคอุตสาหกรรม
รองปลัดฯ ภานุวัฒน์ เป็นประธานการประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน​ 2.5​ ไมครอน​ (PM​ 2.5) จากภาคอุตสาหกรรม
วันนี้ (3 กันยายน 2563) นายภานุวัฒน์​ ตริยางกูรศรี รองปลัดกระทรวงอุตสาหกรรม เป็นประธานในการประชุมคณะกรรมการบริหารการป้องกันและแก้ไขปัญหาฝุ่นละอองขนาดเล็กไม่เกิน​ 2.5​ ​ไมครอน ​(PM​ 2.5) จากภาคอุตสาหกรรม โดยมี นางวรวรรณ ชิตอรุณ รองปลัดกระทรวงอุตสาหกรรม และ นายทาวัน ทวีถาวรสวัสดิ์ รองอธิบดีกรมโรงงานอุตสาหกรรม ร่วมเป็นกรรมการในการประชุมด้วย ณ ห้องประชุม​ อก.1 ชั้น​ 2 อาคารสํานักงานปลัดกระทรวงอุตสาหกรรม
การประชุมในครั้งนี้ เพื่อรายงานความก้าวหน้าของการดําเนินการตามแผนงานในการป้องกันและแก้ไขปัญหา​ฝุ่น PM 2.5​ ทั้งนี้เพื่อให้ภาคอุตสาหกรรมเป็นส่วนหนึ่งที่ช่วยบรรเทาวิกฤตฝุ่นละอองขนาดเล็ก​ ซึ่งคาดว่าจะกลับมาอีกครั้งในช่วงปลายปีนี้
รัฐบาลไทย-ข่าวทำเนียบรัฐบาล-รุกตลาดเยาวชนคนรุ่นใหม่ดื่มนมโคแท้คุณภาพดี
วันศุกร์ที่ 28 สิงหาคม 2563
รุกตลาดเยาวชนคนรุ่นใหม่ดื่มนมโคแท้คุณภาพดี
รมช.มนัญญา นําทีม อ.ส.ค. รุกตลาดเยาวชนคนรุ่นใหม่ดื่มนมโคแท้คุณภาพดี คว้า BNK48 เป็นแบรนด์แอมบาสเดอร์ ซึ่งมีรสชาติหลากหลาย เช่น ป๊อป ป๊อป โยเกิร์ต, แทมมี่ จูซซี่ โยเกิร์ต, โกโก้ ลาวา คีโต และมอคค่า ลาวา คีโต
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานพิธีการแถลงข่าวเปิดตัวศิลปิน BNK48 เป็นพรีเซนเตอร์ และผลิตภัณฑ์ใหม่ร้าน THAI-DENMARK MILK LAND พร้อมด้วยนายสุชาติ จริยาเลิศศักดิ์ รองผู้อํานวยการ ทําการแทนผู้อํานวยการองค์การส่งเสริมกิจการโคนมแห่งประเทศไทย (อ.ส.ค.) ณ ศูนย์การค้า เอ็มบีเค เซ็นเตอร์ กรุงเทพฯ ในวันที่ 28 สิงหาคม 2563
รมช.มนัญญา เปิดเผยภายหลังเป็นประธานเปิดตัวพรีเซนเตอร์ และผลิตภัณฑ์ใหม่ ร้าน THAI-DENMARK MILKLAND ครั้งนี้ ว่า การส่งเสริมและขยายกลุ่มตลาด โดยนําไอดอลกลุ่มคนรุ่นใหม่ BNK48 ร่วมเป็นส่วนหนึ่งของการประชาสัมพันธ์เข้าถึงกลุ่มเยาวชน ซึ่งจะเป็นพลังสําคัญในการขับเคลื่อนสังคม โดยเน้นย้ําและรณรงค์ให้คนไทยได้เห็นความสําคัญของการดื่มนมดีมีคุณภาพจากเกษตรกรผู้เลี้ยงโคนมประเทศไทย ภายใต้การจดจํา THAI-DENMARK MILK LAND สอดคล้องกับนโยบายกระทรวงเกษตรและสหกรณ์ มีการส่งเสริมและพัฒนาอาชีพการเลี้ยงโคนมให้แก่เกษตรกรผู้เลี้ยงโคนม ควบคู่ไปพร้อมกับการสร้างวัฒนธรรมการบริโภคนมซึ่งมีคุณค่าและสารอาหารที่มีประโยชน์สําหรับทุกเพศทุกวัย นมโคไทยเดนมาร์คเป็นนมโคสดแท้ 100% ไม่ผสมนมผง อีกทั้ง อ.ส.ค. ได้พัฒนาและเปิดตัวสินค้ารสชาติใหม่ๆควบคู่ไปกับการดูแลสุขภาพ เพื่อตอบโจทย์กลุ่มลูกค้าให้มีความหลากหลายนอกจากนี้การดื่มนมและผลิตภัณฑ์จากไทยเดนมาร์คจะเป็นการช่วยเกษตรกรไทยผู้เลี้ยงโคนม ได้มีอาชีพ มีรายได้อย่างมั่นคงยั่งยืน
รัฐบาลไทย-ข่าวทำเนียบรัฐบาล-“กอช. ชวนประชาชนชาวจังหวัดระยองที่มีสิทธิตรวจสอบสิทธิ พร้อมรับเงินสมทบจากรัฐ ในงาน Money EXPO 2020 พบกันบูธH1 วันที่ 4 – 6 ก.ย. นี้”
วันจันทร์ที่ 31 สิงหาคม 2563
“กอช. ชวนประชาชนชาวจังหวัดระยองที่มีสิทธิตรวจสอบสิทธิ พร้อมรับเงินสมทบจากรัฐ ในงาน Money EXPO 2020 พบกันบูธH1 วันที่ 4 – 6 ก.ย. นี้”
กอช.เชิญชวนชาว จ.ระยองที่มีสิทธิสมัครและส่งเงินออมสะสมพร้อมรับเงินสมทบจากรัฐบาล เพื่อรับเงินบํานาญใช้รายเดือนหลังอายุ 60 ปี พบกับ กอช. ได้ในงาน“Money  EXPO 2020 สัญจรระยอง” วันที่ 4 – 6 ก.ย.2563 ที่บูธH1 ณ ศูนย์การค้าเซ็นทรัลพลาซา ระยอง จ.ระยอง
กองทุนการออมแห่งชาติ หรือ กอช. เชิญชวนประชาชนชาวจังหวัดระยองที่มีสิทธิสมัครและส่งเงินออมสะสมพร้อมรับเงินสมทบจากรัฐบาลสูงสุด 100% ตามช่วงอายุ เพื่อรับเงินบํานาญใช้รายเดือนหลังอายุ 60 ปีทั้งนี้ พบกับ กอช. ได้ในงาน“Money EXPO 2020 สัญจรระยอง”พร้อมโปรโมชันพิเศษและของที่ระลึก วันที่ 4 – 6 กันยายน 2563 ที่บูธ กอช. (บูธH1) ณ ศูนย์การค้าเซ็นทรัลพลาซา ระยอง จังหวัดระยอง
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.)เปิดเผยว่า กอช. เชิญชวนประชาชนชาวจังหวัดระยอง ที่มีสิทธิสมัครและส่งเงินออมสะสมพร้อมรับสวัสดิการเงินออมสะสมจากรัฐไว้ใช้หลังอายุ 60 ปีโดยการออมเงินกับ กอช. เป็นการวางแผนทางการเงินในระยะยาวเพื่อใช้ในอนาคตเริ่มออมขั้นต่ําเพียง50 บาท สูงสุด 13,200 บาทต่อปีรับเงินสมทบจากรัฐบาลตามช่วงอายุของสมาชิก ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท ช่วงอายุมากกว่า 30 – 50 ปี รัฐสมทบให้ 80% ของเงินออมแต่ละครั้งโดยรวมกันทั้งปีไม่เกิน 960 บาทช่วงอายุมากกว่า 50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาททั้งนี้สมาชิกสามารถตรวจสอบยอดเงินออมสะสมและเงินสมทบแบบออนไลน์ได้ผ่านแอป กอช. เข้าเมนู “บัญชีเงินออมของฉัน” สมาชิกก็สามารถดูบัญชีตนเองได้ง่ายๆ สะดวกสบาย
สําหรับกิจกรรม กอช. สัญจรพบชาวระยอง และพื้นที่ใกล้เคียงพบกันได้ในงาน“Money EXPO 2020 สัญจรระยอง”บูธ กอช. (บูธ H1) ระหว่างวันที่ 4-6 กันยายน 2563ณ ศูนย์การค้าเซ็นทรัลพลาซา ระยองซึ่งกอช. ได้จัดกิจกรรมร่วมสนุกมากมาย พร้อมโปรโมชันพิเศษสําหรับผู้สมัครสมาชิกใหม่และสมาชิกที่ส่งเงินออมสะสมที่บูธ กอช. ภายในงานเท่านั้น
ผู้สนใจสามารถดาวน์โหลด “แอป กอช.” ได้ผ่าน แอป สโตร์(App Store) สําหรับระบบไอโอเอส(IOS) และดาวน์โหลดผ่าน เพลย์ สโตร์(Play Store) สําหรับระบบแอนดรอยด์(Android) โดยพิมพ์คําค้นหาว่า “กอช.” นอกจากนี้สมาชิก กอช. หรือผู้สนใจยังสามารถใช้บริการทั้งหมดของแอป“กอช.”ผ่านระบบ E Service ในเว็บไซต์ กอช. www.nsf.or.th สอบถามรายละเอียดเพิ่มเติมเกี่ยวกับ กอช. ได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-คณะกรรมการอาหารนมเพื่อเด็กและเยาวชน เห็นชอบให้ ส่งมอบผลิตภัณฑ์นมโรงเรียนชนิด ยู.เอส.ที.
วันพุธที่ 16 กันยายน 2563
คณะกรรมการอาหารนมเพื่อเด็กและเยาวชน เห็นชอบให้ ส่งมอบผลิตภัณฑ์นมโรงเรียนชนิด ยู.เอส.ที.
คณะกรรมการอาหารนมเพื่อเด็กและเยาวชน เห็นชอบให้ อ.ส.ค. สุโขทัย สามารถส่งมอบผลิตภัณฑ์นมโรงเรียนชนิด ยู.เอส.ที. ไปยังกลุ่มพื้นที่อื่นกว่า 4,680,000 กล่อง
นางอุมาพร พิมลบุตร รองปลัดกระทรวงเกษตรและสหกรณ์ เปิดเผยภายหลังการประชุมคณะกรรมการอาหารนมเพื่อเด็กและเยาวชน ณ กระทรวงเกษตรและสหกรณ์ ว่า จากการหารือดังกล่าวพบว่าปริมาณน้ํานมสดจากเกษตรกรที่เลี้ยงโคนมในพื้นที่ภาคเหนือมีปริมาณเกินความต้องการ ซึ่งปัจจุบัน อ.ส.ค. ภาคเหนือ รับซื้อเกินถึงวันละ 16 ตัน คณะกรรมการอาหารนมเพื่อเด็กและเยาวชนจึงร่วมกันหาแนวทางช่วยเหลือเกษตรกรในพื้นที่ โดยให้ทาง อ.ส.ค. ภาคเหนือต้องรับซื้อน้ํานมสดจากเกษตรกรไว้ในราคามาตรฐาน ส่งผลให้นม ยู.เอส.ที จากโรงงาน อ.ส.ค. สุโขทัย มีปริมาณมากกว่าที่จะส่งมอบในพื้นที่ จึงจําเป็นต้องส่งไปยังกลุ่มพื้นที่อื่น รวมถึงทางคณะกรรมการอาหารนมเพื่อเด็กและเยาวชนพิจารณาแล้วเห็นว่าเกษตรกรผู้เลี้ยงโคนมที่ส่งนมให้โรงงานในกลุ่มพื้นที่อื่นและผู้รับเหมารายอื่นไม่ได้รับผลกระทบจากเรื่องนี้ จึงเห็นชอบให้ อ.ส.ค. ภาคเหนือ สามารถส่งมอบผลิตภัณฑ์นมโรงเรียนชนิด ยู.เอส.ที ข้ามกลุ่มพื้นที่ได้
ทั้งนี้ องค์การส่งเสริมกิจการโคนมแห่งประเทศไทย (อ.ส.ค.) ได้มีการขอส่งมอบผลิตภัณฑ์นมโรงเรียนชนิด ยู.เอส.ที. โครงการอาหารเสริม (นม) โรงเรียน ปีการศึกษา 2563 ข้ามกลุ่มพื้นที่จากโรงงาน อ.ส.ค. สุโขทัย กลุ่มพื้นที่ 4 กระจายไปยังพื้นที่ต่าง ๆ คือ กลุ่มพื้นที่ 1 สํานักงานภาคกลาง (มวลเหล็ก) จํานวน 50,000 หีบ (1,800,000 กล่อง) กลุ่มพื้นที่ 3 สํานักงานภาคตะวันออกเฉียงเหนือ (ขอนแก่น) จํานวน 40,000 หีบ (1,440,000 กล่อง) และกลุ่มพื้นที่ 5 สํานักงานภาคใต้ (ปราณบุรี) จํานวน 40,000 หีบ (1,440,000 กล่อง) รวมทั้งสิน 130,000 หีบ (4,680,000 กล่อง)
อย่างไรก็ตาม คณะกรรมการอาหารนมเพื่อเด็กและเยาวชนจะแจ้งไปยังองค์การส่งเสริมกิจการโคนมแห่งประเทศไทย ให้มีการแบ่งกลุ่มพื้นที่ในการทํา MOU โครงการอาหารเสริม (นม) โรงเรียน ปีการศึกษา 2564 เป็นรายกลุ่ม และยังได้เน้นย้ําในเรื่องของการควบคุมคุณภาพในการผลิตและคุณภาพของผลิตภัณฑ์ โดยผลิตภัณฑ์นมโรงเรียนชนิด ยู.เอส.ที. ต้องผ่านมาตราฐานของสํานักงานคณะกรรมการอาหารและยาทุกครั้งก่อนส่งมอบ
รัฐบาลไทย-ข่าวทำเนียบรัฐบาล-สคร. กำกับรัฐวิสาหกิจอย่างใกล้ชิดให้เร่งเบิกจ่ายงบลงทุนเพื่อช่วยกระตุ้นเศรษฐกิจในช่วงครึ่งหลังของปี 2563
วันพฤหัสบดีที่ 10 กันยายน 2563
สคร. กํากับรัฐวิสาหกิจอย่างใกล้ชิดให้เร่งเบิกจ่ายงบลงทุนเพื่อช่วยกระตุ้นเศรษฐกิจในช่วงครึ่งหลังของปี 2563
สคร. ได้ติดตามการเบิกจ่ายงบลงทุนในปี 2563 ของรัฐวิสาหกิจ 44 แห่ง ที่ สคร. กํากับดูแล โดย ณ สิ้นเดือนกรกฎาคม 2563 มีผลการเบิกจ่ายงบลงทุนสะสมจํานวน 143,973 ล้านบาท หรือคิดเป็นร้อยละ 84 ของแผนการเบิกจ่ายสะสม
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า สคร. ได้ติดตามการเบิกจ่ายงบลงทุนในปี 2563 ของรัฐวิสาหกิจ 44 แห่ง ที่ สคร. กํากับดูแล โดย ณ สิ้นเดือนกรกฎาคม 2563 มีผลการเบิกจ่ายงบลงทุนสะสมจํานวน 143,973 ล้านบาท หรือคิดเป็นร้อยละ 84 ของแผนการเบิกจ่ายสะสม โดยรัฐวิสาหกิจที่มีงบลงทุนขนาดใหญ่และสามารถเบิกจ่ายได้ตามเป้าหมายที่กําหนด ได้แก่ การรถไฟฟ้าขนส่งมวลชนแห่งประเทศไทย (รฟม.) บริษัท ปตท. จํากัด (มหาชน) และการไฟฟ้าทั้ง 3 แห่ง
ผลการเบิกจ่ายสะสมของรัฐวิสาหกิจ ปี 2563 ณ สิ้นเดือนกรกฎาคม 2563
รัฐวิสาหกิจ    เบิกจ่ายจริงสะสม (ล้านบาท) ร้อยละเบิกจ่ายจริงสะสม/แผนเบิกจ่ายสะสม
ปีงบประมาณ (ต.ค. 62 – ก.ย. 63)
จํานวน 34 แห่ง     78,654   72%
ปีปฏิทิน (ม.ค. 63 – ธ.ค. 63)
จํานวน 10 แห่ง    65,319   103%
รวม 44 แห่ง    143,973   84%
นางสาวปิยวรรณ ล่ามกิจจา รองผู้อํานวยการ สคร. รักษาการในตําแหน่งที่ปรึกษาด้านพัฒนารัฐวิสาหกิจ กล่าวเพิ่มเติมว่า ผลการเบิกจ่ายงบลงทุนสะสมของรัฐวิสาหกิจ 44 แห่ง แบ่งเป็นการเบิกจ่ายของรัฐวิสาหกิจปีงบประมาณ 34 แห่ง จํานวน 78,654 ล้านบาท หรือคิดเป็นร้อยละ 72 ของแผนการเบิกจ่ายงบลงทุนสะสม 10 เดือน (ตั้งแต่เดือนตุลาคม 2562 – กรกฎาคม 2563) และการเบิกจ่ายของรัฐวิสาหกิจปีปฏิทิน 10 แห่ง จํานวน 65,319 ล้านบาท หรือคิดเป็นร้อยละ 103 ของแผนการเบิกจ่ายงบลงทุนสะสม 7 เดือน (ตั้งแต่เดือนมกราคม – กรกฎาคม 2563) โดยมีโครงการลงทุนขนาดใหญ่ที่สามารถเบิกจ่ายได้เกินกว่าเป้าหมาย เช่น โครงการปรับปรุงระบบส่งไฟฟ้าภาคใต้ตอนล่างและภาคตะวันตกของการไฟฟ้าฝ่ายผลิตแห่งประเทศไทย โครงการรถไฟฟ้าสายสีส้ม ช่วงศูนย์วัฒนธรรม – มีนบุรี และโครงการรถไฟฟ้าสายสีเขียวช่วงหมอชิต – สะพานใหม่ – คูคต ของ รฟม. สําหรับโครงการลงทุนขนาดใหญ่ที่เบิกจ่ายได้ต่ํากว่าเป้าหมายยังคงเป็นโครงการที่ล่าช้ามาอย่างต่อเนื่อง เช่น โครงการรถไฟความเร็วสูงไทย – จีน ระยะที่ 1 ของการรถไฟแห่งประเทศไทย โครงการพัฒนาท่าอากาศยานสุวรรณภูมิของบริษัท ท่าอากาศยานไทย จํากัด (มหาชน) และโครงการทางพิเศษสายพระราม 3 – ดาวคะนอง – วงแหวนรอบนอกตะวันตกของการทางพิเศษแห่งประเทศไทย
นายประภาศ คงเอียด ผู้อํานวยการ สคร. กล่าวสรุปว่า ปัจจุบันสถานการณ์การแพร่ระบาดของโรค COVID - 19 ในประเทศเริ่มดีขึ้นอย่างต่อเนื่อง แต่จากผลกระทบของโรค COVID – 19 ทําให้การเติบโตทางเศรษฐกิจของประเทศในช่วงครึ่งปีแรกชะลอตัว ซึ่งการลงทุนของภาครัฐที่มีอย่างต่อเนื่องจะช่วยสนับสนุนให้อัตราการเติบโตของเศรษฐกิจให้ดีขึ้นได้ ดังนั้น สคร. จะกํากับดูแลให้รัฐวิสาหกิจเร่งรัดการเบิกจ่ายงบลงทุนให้เป็นไปตามแผนที่วางไว้ เพื่อเป็นการสนับสนุนการกระตุ้นเศรษฐกิจอีกทางหนึ่งด้วย
รัฐบาลไทย-ข่าวทำเนียบรัฐบาล-ผลักดันไทยเป็นฮับ “ถุงมือยาง” ของโลก
วันอังคารที่ 8 กันยายน 2563
ผลักดันไทยเป็นฮับ “ถุงมือยาง” ของโลก
--
#ไทยคู่ฟ้า กระแสความต้องการใช้ถุงมือยางในตลาดโลกมีเพิ่มขึ้น โดยในปี 2563 พบว่ามีความต้องการใช้ถุงมือยางกว่า 3.6 แสนล้านชิ้น มูลค่าไม่ต่ํากว่า 40,000 ล้านบาท รัฐบาลจึงมีแนวคิดผลักดันให้ประเทศไทยกลายเป็นฮับ “ถุงมือยาง” ของโลกภายใต้โมเดล “เกษตรผลิตพาณิชย์ตลาด” พร้อมทั้งสนับสนุนสินเชื่อให้แก่ผู้ประกอบการผลิตภัณฑ์ยาง วงเงิน 25,000 ล้านบาท เพื่อขยายกําลังการผลิต ปรับเปลี่ยนเครื่องจักร
สําหรับผู้ประกอบการที่ต้องการขอสินเชื่อ สามารถสมัครได้ตั้งแต่บัดนี้ - 31 ธ.ค. 63 หรือติดต่อสอบถามได้ที่ การยางแห่งประเทศไทย 0 2579 1576 ต่อ 303
รัฐบาลไทย-ข่าวทำเนียบรัฐบาล-ออมสิน ปล่อยกู้สินเชื่อเสริมพลังฐานราก รายละไม่เกิน 5 หมื่น ไม่ต้องใช้หลักทรัพย์หรือบุคคลค้ำประกัน ประคอง “คนมีรายได้ประจำ-อาชีพอิสระ”
วันศุกร์ที่ 11 กันยายน 2563
ออมสิน ปล่อยกู้สินเชื่อเสริมพลังฐานราก รายละไม่เกิน 5 หมื่น ไม่ต้องใช้หลักทรัพย์หรือบุคคลค้ําประกัน ประคอง “คนมีรายได้ประจํา-อาชีพอิสระ”
ธ.ออมสินเปิดตัว “สินเชื่อเสริมพลังฐานราก” ตามติครม. ลุยปล่อยกู้เติมสภาพคล่องพ่อค้าแม่ค้า-ผู้มีอาชีพอิสระ-คนมีรายได้ประจํา ถูกกระทบจากCovid-19 ให้กู้รายละไม่เกิน 50,000 บ. พร้อมคลายเงื่อนไข ไม่ต้องใช้หลักทรัพย์หรือบุคคลค้ําประกันและปลอดชําระหนี้ 6 งวดแรก
ธนาคารออมสินเปิดตัว “สินเชื่อเสริมพลังฐานราก” ตามติครม. ลุยปล่อยกู้เติมสภาพคล่องพ่อค้าแม่ค้า-ผู้มีอาชีพอิสระ-คนมีรายได้ประจํา ถูกกระทบจากCovid-19 ให้กู้รายละไม่เกิน 50,000 บาท พร้อมคลายเงื่อนไข ไม่ต้องใช้หลักทรัพย์หรือบุคคลค้ําประกัน และปลอดชําระหนี้ 6 งวดแรก ลงทะเบียนยื่นกู้ได้ที่เว็บไซต์ธนาคารออมสิน www.gsb.or.th ได้ตั้งแต่บัดนี้
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะรัฐมนตรีเมื่อวันที่ 18 สิงหาคม 2563 ได้มีมติเห็นชอบปรับปรุงการดําเนินโครงการสินเชื่อเพื่อเป็นค่าใช้จ่ายสําหรับผู้มีรายได้ประจําที่ได้รับผลกระทบจากไวรัสโคโรนา (Covid-19) วงเงิน 20,000 ล้านบาท ที่ธนาคารออมสินได้ดําเนินการปล่อยกู้ไปเมื่อเดือนเมษายน 2563 ซึ่งธนาคารอนุมัติสินเชื่อไปแล้ว 1,012 ล้านบาท และยังมีวงเงินสินเชื่อคงเหลืออยู่อีกจํานวน 18,988 ล้านบาท จึงให้ปรับปรุงแนวทางช่วยเหลือแก่ประชาชนให้เป็นไปอย่างทั่วถึงและครอบคลุมประชาชนผู้ประกอบอาชีพทุกกลุ่ม เห็นควรปรับปรุงการดําเนินโครงการด้วยการจัดสรรวงเงิน 10,000 ล้านบาท จากวงเงินเดิมที่เหลืออยู่ นํามาปล่อยกู้ผ่าน “สินเชื่อเสริมพลังฐานราก” ภายใต้เงื่อนไขที่ผ่อนปรน โดยผู้สนใจสามารถลงทะเบียนยื่นขอสินเชื่อได้ที่เว็บไซต์ธนาคารออมสิน www.gsb.or.th ได้ตั้งแต่บัดนี้เป็นต้นไปจนถึงวันที่ 30 ธันวาคม 2563
สําหรับสินเชื่อประเภทนี้ต้องการช่วยเหลือบุคคลที่มีอาชีพค้าขาย ประกอบอาชีพอิสระ และผู้มีรายได้ประจํารวมถึงบุคคลในครอบครัวที่ได้รับผลกระทบจากการระบาดของCovid-19 ทําให้รายได้ลดลงหรือขาดรายได้ ด้วย เป็นสินเชื่อเพื่อการดํารงชีพ เพื่อการลงทุน/หมุนเวียนในกิจการ ให้วงเงินกู้สูงสุดรายละไม่เกิน 50,000 บาท คิดอัตราดอกเบี้ย 0.35% ต่อเดือน (Flat Rate) ระยะเวลาผ่อนชําระเงินกู้ไม่เกิน 3 ปี ที่สําคัญไม่ต้องใช้หลักทรัพย์หรือบุคคลค้ําประกันเงินกู้ อีกทั้งยังปลอดชําระเงินต้นและดอกเบี้ย หรือไม่ต้องชําระเงินงวดใน 6 เดือนแรกอีกด้วย
“การแพร่ระบาดไวรัสโคโรนา (Covid-19) ยังคงส่งผลต่อระบบเศรษฐกิจของประเทศ และกระทบต่อชีวิตความเป็นอยู่ของประชาชนที่มีอาชีพอิสระและผู้มีรายได้ประจํา ธนาคารออมสินจึงหวังเป็นอย่างยิ่งว่าสินเชื่อเสริมพลังฐานรากที่รัฐบาลได้มอบหมายให้ธนาคารออมสินเร่งดําเนินการให้ความช่วยเหลือผู้ได้รับผลกระทบดังกล่าว จะเป็นการบรรเทาสถานการณ์ที่เดือดร้อนลงได้ไม่มากก็น้อย” ผู้อํานวยการธนาคารออมสิน กล่าวในที่สุด
รัฐบาลไทย-ข่าวทำเนียบรัฐบาล-รมว.วธ.ในฐานะรองประธานกรรมการส่งเสริมคุณธรรมแห่งชาติ คนที่ ๑ เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๓
วันพุธที่ 2 กันยายน 2563
รมว.วธ.ในฐานะรองประธานกรรมการส่งเสริมคุณธรรมแห่งชาติ คนที่ ๑ เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๓
รมว.วธ.ในฐานะรองประธานกรรมการส่งเสริมคุณธรรมแห่งชาติ คนที่ ๑ เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๓
วันที่ ๒ กันยายน ๒๕๖๓ เวลา ๑๐.๓๐ น. นายวิษณุ เครืองาม รองนายกรัฐมนตรี มอบหมายให้ นายอิทธิพล คุณปลื้ม รัฐมนตรีว่าการกระทรวงวัฒนธรรม ในฐานะรองประธานกรรมการส่งเสริมคุณธรรมแห่งชาติ คนที่ ๑ เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๓ โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายกฤษศญพงษ์ ศิริ ปลัดกระทรวงวัฒนธรรม กรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ตึกบัญชาการ ๑ ทําเนียบรัฐบาล